Apollo Raamatud

AS Apollo Raamatud on Eesti raamatukaubanduse ettevõte aastail 1998. Apollo raamatukaupluste jalugu ulatub tagasi aastasse 1949, mil avati raamatupood "Teadus". 1999 avati internetipood ja 2000 esimene uue põlvkonna raamatukauplus "Apollo Raamatumaja" Viru tänaval. Täpsemalt vaata Apollo ajatelg. Apollo müüb raamatuid, filme, mänge, muusikat, kontori- ja kunstitarbeid, lauamänge, mänguasju, e-raamatuid, Apollo e-lugereid jpm. 2010. aastal ühendati AS Apollo Raamatud samasse kontserni kuuluva AS-iga Rautakirja Estonia, mille varasem nimi oli R Kiosk Eesti AS. Lisaks Apollo Raamatutele ühendati Rautakirja Estoniaga samal ajal ettevõtted AS Lehepunkt ja Forum Cinemas Home Entertainment AS. Kõigi kolme ühendatud ettevõtte vara, sealhulgas Apollo Raamatute kaubamärk ja raamatupoed, anti toona üle ühendavale ühingule ehk AS-ile Rautakirja Estonia. 2012 liikus Apollo Kauplused tagasi Eesti omanike kätte ja jätkas laienemist. Avati uued kauplused Tallinnas, Viljandis, Pärnus ja Kohtla-Järvel. Veebruaris 2015.a ostis MM Grupp kontserni kuuluv investeerimisettevõte UP Invest OÜ 50% Apollo Holding OÜ-st. 2016. aastast alates lisandus Apollo poodidesse uus valdkond kingitoodete näol. Apollo asutas 2009. aastal raamatuid ja kirjanikke tutvustava ajakirja Lugu, kuid müüs selle 2011. aastal. Alates 2003. aasta augustist oli Apollo Raamatud AS-i ainuomanik Soome suurim raamatumüüja Suomalainen Kirjakauppa Oy. Apollo kauplused asuvad Tallinnas Solarise keskuses, Kristiine keskuses, Ülemiste keskuses, Järve Keskuses, Viimsi Keskuses, Mustamäe Keskuses ja Lasnamäe Centrumis, Tartu Kaubamajas ja Tartu Lõunakeskuses, Pärnu Keskuses ja Pärnu Kaubamajakas, Haapsalu Kaubamajas, Kohtla-Järvel Vironia Keskuses, Rakveres Kroonikeskuses, Viljandis Uku Keskuses, Saaremaal Auriga keskuses ning internetis. Varem oli Tallinnas kauplus ka aadressil Viru 23 (Apollo Raamatumaja). 1949 Apollo eelkäija - raamatupood "Teadus" 1999 Internetipood www.raamatud.ee 1999 Pärnu Rüütli tänava raamatupood 2000 Esimene Apollo raamatumaja Viru tänaval 2005 Apollo Kauplus Tallinnas, Kristiine keskuses 2005 Apollo Tartu Kaubamajas 2006 Apollo Kauplus Tallinnas, Ülemiste keskuses 2007 Apollo Kauplus Pärnu Kaubamajakas 2009 Apollo Kauplus esinduskauplus Tallinnas, Solarise Keskuses 2009 Apollo Kauplus Tartu Lõunakeskuses 2010 Apollo Kauplus Haapsalu Kaubamajas 2010 Apollo Kauplus Rakvere Krooni Keskuses 2011 Apollo Kauplus Tallinnas, Viimsi keskuses 2012 Apollo e-pood 2012 Apollo Kauplus Tallinnas, Järve Keskuses 2012 Apollo Kauplus Viljandis, Uku keskuses 2014 Apollo Kauplus Pärnu keskuses 2014 Apollo Kauplus Kohtla- Järvel, Vironia keskuses 2014 Apollo Kauplus Tallinnas, Lasnamäe Centrumis 2016 Apollo Kauplus Tallinnas, Mustamäe keskuses- kauplus, kino, mahlabaar 2017 Apollo Kauplus Kuressaares, Auriga Keskuses 2018 Apollo tooted Tallinna Lennujaama kaupluses 2019 Apollo Raamatuportaal koostöös Postimehega Apollo ettevõtete grupp on tänaseks ühest raamatupoest kasvanud Eesti suurimaks meelelahutusettevõtteks. Raamatukaupluste arv on kasvanud 17, Apollo Kinosid on Eestis hetkeseisuga 11, Blenderi mahlabaare 9, Ice Cafe jäätisebaare 4, Olearyse restorane 3. Apollo Kauplused OÜ (endine Apollo Holding OÜ) on aga endiselt grupi kõige pikaajalisem ning suurem ettevõte. Apollo kliendiprogrammi nimetatakse Apollo Klubiks. Äriregister. Kasutatud 16. augustil 2011. [1] Apollo koduleht Ettevõttest Apollo e-pood Apollo Klubi Apollo Kauplused OÜ